Klement Gottwald
<s>Klement Gottwald (Djedice, 23. novembar 1896 — Prag, 14. mart 1953) bio je čehoslovački političar, komunistički premijer i predsednik Čehoslovačke.</s>

<s>Rođen je 23. novembra 1896. godine u Djedicama, Moravska.</s><s>Godine 1921, bio je jedan od osnivača Komunističke partije Čehoslovačke (KPČ), izdavač novina i funkcionmar KPČ u Slovačkoj od 1921. do 1926, član Centralnog komiteta KPČ od 1925, član parlamenta od 1929. do 1948, generalni sekretar KPČ od 1929. do 1945, sekretar Kominterne od 1935. do 1943, jedan od vođa antifašističkog otpora iz Moskve od 1939. do 1945, predsednik KPČ od 1945. do 1953, predsednik vlade Čehoslovačke od 1945. do 1953. i predsednik Čehoslovačke od 1948. do 1953. godine.</s>

<s>Marta 1945. godine, Edvard Beneš, bivši predsednik Čehoslovačke i tadašnji predsednik čehoslovačke vlade u egzilu u Londonu, formirao je vladu Narodnog fronta sa Gotvaldom.</s><s>Nakon prvih posleratnih izbora 1946, Gotvlad je izabran za premijera Čehoslovačke.</s>

<s>Dana 9. maja 1948, nakon Februarskog puča, proglašen je novi ustav i ukinuta demokracija u zemlji, čime je ta država uključena u sovjetski blok i uveden otvoreni staljinizam.</s><s>Edvard Beneš ubrzo je posle toga dao ostavku na mesto predsednika.</s><s>Dana 14. juna, parlament je izabrao Klementa Gotvlada za novog predsednika Čehoslovačke.</s>

<s>Gotvlad je po dolasku na vlast organizovao nacionalizaciju industrije i kolektivizaciju na selu.</s><s>U tzv. Praškim suđenjima, uklonio je s vlasti Rudolfa Slanskog, Vladimira Klementisa i Gustava Husaka, pod optužbom da su "titoisti" i "buržoaski nacionalisti".</s>

<s>Klement Gotvald umro je 14. marta 1953. godine od zapaljenja pluća, koje je dobio na Staljinovoj sahrani pet dana ranije.</s><s>Njegovo telo je isprva bilo smešteno u mauzoleju u Pragu, ali je nakon znakova raspadanja 1962, kremirano.</s>

<s>Zlin, grad u Moravskoj, nosio je ime Gotvaldov od 1949. do 1990. godine.</s><s>Zmijiv, grad u Ukrajini, u njegovu je čast nosio ime Gotvald od 1976. do 1990. godine.</s>

<s>2005. proglašen je "najgorim Čehom" u ispitivanju kanala ČT.</s><s>Dobio je 26% glasova.</s>

<s>Izvori</s>

<s>Eksterni linkovi</s>

<s>|-</s>

<s>|-</s>

<s>|-</s>

<s>|-</s>

<s>|-</s>

<s>Predsjednici Čehoslovačke
Češki političari
Češki komunisti
Čehoslovački političari
Premijeri Čehoslovačke</s>

